વડાપ્રધાન નરેન્દ્ર મોદીના આગમન પૂર્વે કેવડીયા પંથકમાં આદિવાસીઓમાં થઇ રહેલા વિરોધ યથાવત રહ્યો છે. આ વિસ્તારના તેર ગામના સરપંચો દ્વારા વડાપ્રધાન નરેન્દ્ર મોદીને તારીખ ૩૧મીના રોજ સ્ટેચ્યુ ઓફ યુનિટીના પ્રોજેક્ટના લોકાર્પણમાં નહી આવવા માટે વિનંતી કરતો ખુલ્લો પત્ર લખવામાં આવ્યો છે. જેમાં સ્ટેચ્યુ ઓફ યુનિટીની આસપાસના વઘરાલી, નાઘાતપોર, ઝેર (ઉપસરપંચ), કારેલી, ઉંડવા, ખડગદા, વાંસલા, ઓરપા, પંચલા, સમારીયા, વાગડીયા, ગાડકોઇ તથા મોટીરાવલનો સમાવેશ થાય છે.